6 I. B. G. LlNDENBERG, 



Iava insula cl. Blumius, in Brasilia vero ill. Martius le- 

 gere, partim quidem studio ill. Neesii abEsenbeck iam 

 editas, partim autem nondum descriptas, ut omnibus illis olim 

 evulgatis, numerus antea cognitarum plus dimidio maior fu- 

 turus sit; quam ob causam universe de hac plantarum fami- 

 lia acturi, nisi praematura suscipere velint, ut differant mo- 

 limina necesse est. 



Interea tamen , quae quisque in his stirpibus percontan- 

 dis versando observaverit , quantulacunque sint , in medium 

 proferre, ut suppetiae afferantur iis, quibus maiora conandi 

 vires sunt, haud ab re esse videtur; idque eo minus, siquidem 

 negari non potest, non solum exoticarum specierum , quas ill. 

 S wartzius in Flora Ind. occid. et beat. Weberus in Pro- 

 dromo hist. hepat. descripserunt, plures ampliori egere 

 illustratione , sed etiam nostrae regionis incolas, licet a summis 

 viris investigatae sint, non omnes dubiis penitus esse solutas. 

 His rationibus motus, observatiunculas in hepaticas, mihi, 

 cum plantarum inprimis cryptogamicarum amore captus, 

 otium , parcum quidem , in illorum studio contrivissem , ob- 

 vias, congerendi consilium animo concepi, sperans fore, ut iis a 

 me allatis dubiorum , quibus plures vexatae sunt species, unum 

 alterumve resolvatur, synonymorumque confusio minuatur. 



Plus quadraginta species Germaniae indigenas in loco na- 

 tali plures per annos sedulo observavi, specimina sicca, in her- 

 bariis Weberi et Mohrii, nunc meis, asservata, iterum iter- 

 umque examinavi et cum illis, quae ipse legi, nec non cum 

 siccis aliunde acceplis assidue comparavi. Rariorum specierum 

 exempla et subsidia litteraria, cum plures amici, tum inpri- 

 mis cell. viri Hookerus , Lehmannus, Neesius ab Esen- 

 b e c k , quae eorum est humanitas , suppeditavere , quod maxi- 

 mo adiumento mihi fuisse ad accuratius inquirendum in hanc 

 slirpium familiam, grata mente agnosco. Nunc vero de hepa- 



